Belted Halovey qaramal cinsi

Belted Halovey qaramal cinsi — Şotlandiya ətlik mal-qara cinsi. Halovey qaramal cinsinin nəsillərindən törəmişdir və 1921-ci ildə ayrı bir cins kimi qeydə alınmışdır. Bu cins bölgənin zəif yayla otlaqları və küləkli bataqlıqlarında yaşamağa uyğunlaşmışdır. Cinsin dəqiq mənşəyi aydın olmasa da, adını daşıyan və qara Halovey qaramal cinsindən fərqləndirən belində ağ zolağının olmasıdır. Bunun da oxşar rəngli Holland Lakenvelder cinsi ilə çarpaz yetişdirmənin nəticəsi olduğu güman edilir.

Bu mal-qara cinsi əsasən ət istehsalı üçün yetişdirilir. Həmçinin bəzək və ya otlaqların qorunması (bitki örtüyünün idarə olunması) üçün saxlanıla bilər. 
 Ümumi məlumat 
Belted Halovey qaramal cinsi qara olur və həmişə ortasından ağ zolaq keçir. Çiyinlər və arxa ayaqlar arasında bədəni tamamilə əhatə edən geniş ağ zolağa malikdir. Qalan xəzi adətən qara rəngdədir. Lakin boz və ya daha nadir hallarda qırmızı da ola bilər.&hairsp;Boz rəng PMEL genindəki mutasiya səbəbindən yaranır, bu mutasiya Hayland mal-qarasında boz və gümüşü boz rənginə səbəb olur.&hairsp;Xəzi ikiqatdır, uzun kobud xarici xəzi yağışdan qoruyur, incə və yumşaq alt xəzi isə heyvanı isti saxlayır. Mal-qara qışda istilik üçün qalın dərialtı yağ inkişaf etdirməyə ehtiyac duymur və nəticədə ət yağsız olur.Sheila M. Schmutz, Dayna L. Dreger (2013). Interaction of MC1R and SILV alleles on solid coat colors in Highland Cattle. Animal Genetics. 44 (1): 9–13. .

Bədən çəkisi həm iqlim şəraitindən, həm də mövcud ot növündən asılı ola bilər. Adətən inəklər üçün 450–600 kq, buynuzlu heyvanlar üçün isə 750–1000 kq arasında dəyişir.&hairsp;Belted Halovey qaramal cinsi ümumiyyətlə sakit xarakterlidir, lakin inəklərin güclü ana instinkti var və balalarını qəbul edilmiş təhlükələrdən qoruyur. Ən azı bir nəfər bu mal-qara sürüsü tərəfindən tapdalanmışdır. Belted Halovey qaramal cinsi sərt iqlim şəraitinə, təpəli ərazilərə və kobud otlaqlara yaxşı uyğunlaşmışdır; mal-qaranın qış boyu hava şəraitindən asılı olmayaraq kənarda saxlanması normaldır.Barbara Rischkowsky, Dafydd Pilling (editors) (2007). List of breeds documented in the Global Databank for Animal Genetic Resources, annex to The State of the World's Animal Genetic Resources for Food and Agriculture. Rome: Commission on Genetic Resources for Food and Agriculture, Food and Agriculture Organization of the United Nations. . Archived 23 June 2020.

Belted Halovey qaramal cinsi əsasən ət istehsalı üçün yetişdirilir, həmçinin veqetasiya idarəçiliyi, başqa sözlə otlaq idarəetmə üçün istifadə edilə bilər.&hairsp;Yalnız otla bəslənən mal-qara kəsimə hazır olmaq üçün dörd ilə qədər vaxt tələb edə bilər, belə mal-qara ətində adi səviyyədən daha yüksək omega-3 çoxdoymamış yağ turşuları ola bilər.Valerie Porter, Lawrence Alderson, Stephen J.G. Hall, D. Phillip Sponenberg (2016). Mason's World Encyclopedia of Livestock Breeds and Breeding  (sixth edition). Wallingford: CABI. .

 Qalereya 

 İstinadlar 

 Xarici keçidlər 

Kateqoriya:Əlifba sırasına görə heyvanlar
Kateqoriya:İnək cinsləri
Kateqoriya:Əhliləşdirilmiş heyvanlar